google/wiki40b huggingface dataset:
Eswatinis sentralbank

Eswatinis sentralbank (swati: Umntsholi Wemaswati, engelsk: Central Bank of Eswatini) er sentralbanken i det sydafrikanske landet Eswatini. Den ble etablert i 1979.
Det er ingen lov som sikrer sentralbankens uavhengighet, og funksjonelt er den underlagt Finansdepartementet. Dens organisasjon er imidlertid uavhengig av regjeringen og Finansdepartementet. Den er selvstendig i utøvelsen av sine oppgaver, men plikter å rådføre seg med Finansdepartementet om saker som omhandler bl.a. valutakurs og lønninger til de ansatte.

Historie

Swaziland fikk sin uavhengighet fra Storbritannia 6. september 1968. Den 22. mars 1974 vedtok Kongen med en kongelig anordning at et valutaråd (Monetary Authority of Swaziland), med oppstart 1. april. 18. juli 1979 ble et tillegg til den kongelige anordningen, som gjorde at Swazilands sentralbank overtok for valutarådet fra 20. juli 1979.

Multilateral Monetary Area

Multilateral Monetary Area er den valutaunionen Swaziland er en del av, sammen Sør-Afrika, Lesotho og Namibia. Unionen har sitt utspring i Rand Monetary Area (RMA) som ble etablert i 1974. RMA ble reforhandlet i 1986, samtidig ble navnet endret til Common Monetary Area (CMA), og da Namibia ble medlem i 1992 endret valutaunionen navn til dagens navn, Multilateral Monetary Area.

Sentralbanksjef

Sentralbanksjef per november 2014 er Majozi Sithole. Han ble utnevnt 7. november 2013, og overtok da etter Martin Dlamini.
Mexicantha arellanoi

Utseende

Middelsstore (vingespenn ca. 50 millimeter), brunlige eller brunrosa påfuglspinnere. Forvingen er litt tilspisset og har en mørk skråstrek som går fra bakkanten til vingespissen, midt i forvingen en litt udefinert, lys "krusedull"-tegning.

Utbredelse

Arten er utbredt i Mexico.
4. divisjon fotball for menn (Vestfold)

1991

Kilde: Fotballboka, side 111, Damm & søn, 1992, ISBN 8251794617
Zero Gravity

Om sangen

Miller-Heidke skrev sangen sammen med Keir Nuttall og Julian Hamilton etter å ha fått fødselsdepresjon, og hvordan hun følte seg vektløs i tiden etterpå. Miller-Heidke sa: «Etter at jeg fødte sønnen min Ernie, gikk jeg gjennom en lang periode der jeg følte at jeg hadde mistet identiteten min og følte meg tåkete og nedfor på en måte. Det tok et par år etter fødselen før jeg følte at jeg fikk tilbake styrken min, motivasjonen og en følelse av hvem jeg er. Og det var bare en helt fantastisk følelse, og det er det jeg har prøvd å fange i denne sangen.»
«Zero Gravity» var en av ti deltakere i kringkasteren SBSs sangkonkurranse Eurovision – Australia Decides i Gold Coast i Australia lørdag 9. februar 2019. Miller-Heidke er klassisk skolert, men har siden gått over til popmusikk og blander sjangre som pop, klassisk og opera. Sangen «Zero Gravity» er en blanding av pop og opera – også kalt operapop. Hun vant både jury- og telefonavstemningen og ble dermed Australias bidrag til Eurovision Song Contest.

Eurovision Song Contest

I januar 2019 ble Australia trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Australia hadde startnummer 12. «Zero Gravity» vant semifinalen og kvalifiserte seg dermed til finalen lørdag 18. mai. I finalen kom sangen på niendeplass av 26 deltakere.
Citriphaga

Utbredelse

Slekten er utbredt i Australia (New South Wales og Queensland).
Jerusalem (roman)

Jerusalem er en roman i to deler av den svenske forfatteren Selma Lagerlöf, utgitt 1901-1902. Boken er et av Lagerlöfs mest kjente verk, og gjorde henne til nobelpriskandidat. Den beskriver bygdesamfunnet på 1800-tallet levende, og gjennom magisk realistiske passasjer formidler den også deler av tidens folklore.
Boken beskriver et prestegjeld i Dalarna i andre halvdel av 1800-tallet, og følger Ingmarssønnene, på Ingmarsgården. Ingmar Ingmarssons slekt har vært bønder på samme jord i hundrevis av år. Slektsfølelse og tradisjoner er så sterke at familien er overordnet individet. Samhørigheten med jorden de lever av er nær. Disse holdningene settes på sterke prøver i møte med det religiøse svermeriet som blir til en vekkelsesbevegelse gjennom bygda. Et 40-talls mennesker selger alt sitt jordiske gods og utvandrer til Jerusalem, for der i fromhet og fellesskap å vente på Jesu gjenoppstandelse.
Boken er inspirert av en virkelig hendelse som fant sted i 1896 da 37 mennesker fra Nås i Dalarna utvandre til Jerusalem i Palestina for å slutte seg til en amerikansk sekt. Lagerlöf, som selv ikke var personlig kristen, dro til Jerusalem for å møte bøndene fra Dalarna. Hjemme i Sverige igjen dro hun til Nås for å møte dem som ble igjen hjemme. Hun hadde med seg kasser med brev og gaver fra kolonistene. Notater fra disse reisene inngår sannsynligvis i romanen Jerusalem.
«Amen, amen! sa bøndene. Og deres hjerter ble fylt av en så sterk fortrøsting, at de kjente det, som om de hadde kunnet gå på vann.» (fra Jerusalem)
Selma Lagerlöfs fortelling har gitt opphav til Ingmarsspelen som hver sommer blir oppført i Nås, og er filmatisert i produksjonen Jerusalem (film).
Amaunet

Ogdoaden

Hun var medlem av ogdoaden, de åtte guddommer dyrket i Hermopolis. Sammen med sin ektemann Amon utgjorde de det fjerde gudepar i åttegudekretsen fra Hermopolis. Paret Amon og Amaunet sto for usynligheten. Hun ble ansett som skytsgudinne for de egyptiske kongene og hadde en framstående del i deres tiltredelseseremonier.
Ved minst det tolvte dynasti (ca 1991–1803 f.Kr.) ble hun overskygget som Amuns ledsager av Mut, men hun forble av betydning lokalt i regionen Teben hvor Amun ble dyrket og hvor hun ble sett på som beskytter av farao.
Ved Karnak i Amuns kultsenter, var prester dedikert til Amunets tjeneste. Gudinnen spilte en rolle i de kongelige seremonier som blant annet Sedfestivalen. Amunet ble avbildet som en kvinne som bar den røde krone og en stang av papyrus.
I senere tekster fra Karnak ble hun synkretisert med  Neith, skjønt hun forble adskilt guddom så sent som Det ptolemeiske kongedømme ( 323–30 f.Kr.).
Qian

Kulturminner

Qianlingmausoleet (Qianling, 乾陵) for keiser Gaozong (Li Zhi) og keiserinne Wu Zetian er oppført på Folkerepublikken Kinas liste over kulturminner.

Samferdsel

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Niall Quinn

Klubbkarriere

Quinn begynte sin aktive karriere med ungdomsfotball hos Manortown United før han i 1983 aksepterte et tilbud fra London-klubben Arsenal. Han fikk sin førsetalgsdebut for Arsenal i 1986/1987-sesongen hvor han kom inn som innbytter i angrep. Frem til 1990 fikk han 67 seriekamper og 14 seriemål for Arsenal, før han i mars samme år ble solgt til Manchester City for 800 000 pund. Hos City etablerte han seg fast på førstelaget og spilte en viktig rolle som målscorer for klubben frem til han pådro seg en korsbåndskade i 1993/1994-sesongen.
Etter å ha spilt over 200 seriekamper for Manchester City meldte han i august 1996 overgang til Sunderland for 1,3 millioner pund, hvor han fikk sin første sesong spolert på grunn av lignende skade som hadde satt han ut av spill i 1994. Da Quinn omsider ble friskmeldt ble han en av lagets største profiler, med et tett og målfarlig samarbeid med Kevin Phillips, som hjalp klubben mot opprykket til Premier League. Hans siste seriekamp før han la opp som aktiv spiller kom i oktober 2002 i en kamp mot West Ham United. Han fikk tilsammen 203 seriekamper for Sunderland.
Etter å ha lagt opp som spiller hadde Quinn en kortere periode som trener for Sunderland før han deretter arbeidet som ekspertkommentator for Sky Sports. I juni 2006 kjøpte han seg opp i Sunderland og ble dermed klubbens direktør og manager, før han etter etter en måned med dårlige resultater overlot managerjobben til sin tidligere landslagskollega Roy Keane i august 2006.

Internasjonal karriere

Quinn fikk sin landslagsdebut for Irland i 1986 og ble siden tatt med i troppen til EM i fotball 1988 av landslagstrener Jack Charlton. Han ble også tatt ut i troppen til VM i fotball 1990, hvor han fikk fire kamper og scorte ett mål i den første kampen mot Nederland. På grunn av en korsbåndskade han pådro seg i Manchester City under 1993-sesongen ble han ikke tatt ut til Irlands tropp til VM i fotball 1994.
I en alder av 35 år ble Quinn tatt ut i den irske troppen til VM i fotball 2002 av landslagstrener Mick McCarthy, hvor han kom inn som innbytter i to gruppespillkamper mot henholdsvis Tyskland og Saudi-Arabia og 16-delsfinalen mot Spania. Etter dette la han opp som landslagsspiller etter å ha spilt 92 landskamper og scoret 21 mål for Irland, noe som var målrekord for Irland frem til den ble slått av Robbie Keane i oktober 2004.
Celastrina

Utseende

Celastrina er en gruppe med mellomstore blåvinger med ganske skjøre vinger. Hannenes overside er klart himmelblå, hunnene er også gjerne blå, men med bredt mørke ytterkanter. Undersiden er lysgrå med små, svarte flekker. Fasettøynene har fine hår mellom fasettene.

Levevis

Larvene kan finnes på mange ulike busker og løvtrær, ofte slike med harde og seige blader som er lite brukt av andre sommerfugler.

Utbredelse

Slekten er hovedsakelig utbredt i Holarktis, men noen arter finnes i Sørøst-Asia og like til Australia. Det er stor geografisk variasjon og det er usikker hvorvidt artene som forekommer i Palearktis og Nord-Amerika bør regnes som de samme eller ikke.

Navnet

Det latinske navnet Celastrina , kommer av det greske Kelastra, navnet på kristtorn (Ilex, beinved) som er en planteslekt larvene ofte lever på.
Unna

Historie

I den eldre delen av byen står det mange bindingsverkshus bygget mellom 1500- og 1800-tallet. Unna var hovedsakelig en jordbrukslandsby frem til 1800-tallet da den ble industrialisert.
Lavkarbokosthold

Lavkarbokosthold innebærer at andelen karbohydrater i kosten reduseres til fordel for økt inntak av proteiner og/eller fett. Lavkarbokosthold anvendes for vektnedgang eller vektstabilisering. I Norge anser man lavkarbo som et kosthold der inntaket av karbohydrater er redusert til et inntak tilnærmet null til og med 150 g per dag.
Der hvor inntaket er så lavt at ketose oppstår så snakker man om ketogene dietter, som er en av mange retninger innen lavkarbo. Foruten vektkontroll brukes lavkarbokosthold også medisinsk i behandling av pasienter med epilepsi og diabetes, til tross for at anvendelsen er omdiskutert. Økt risiko for hjerteinnfarkt har ofte vært et tema. Lavkarbo vil for de fleste gi en rask vektreduksjon, men en lavkarbodiett krever inntak av mer fett. Ernæringsfysiologisk er det problematisk med lavkarbodiett for hjerte og nyrer over tid. Lite sukker og mer fett i maten er mer effektivt enn lavfett-kost for å gå ned i vekt på kort sikt.

Lavkarbokostholdets sammensetning

De ulike regimene innen lavkarbo har ulike tilnærminger til kostholdet, men de har mange fellestrekk. Noen av kostholdretningene innledes med en periode med ekstra lavt karbohydratinntak. Et eksempel er Atkins-dietten der den første perioden varer i to uker og der man ikke skal innta mer enn 20 g karbohydrater per dag. (Denne perioden skal ifølge Atkins kun benyttes av sterkt overvektige.) Deretter skal man gradvis øke karbohydratinntaket. Hvor mange karbohydrater man til slutt spiser varierer, men det kan dreie seg om 50–120 g karbohydrater per dag. Istedenfor karbohydrater spiser man matvarer som inneholder proteiner og fett. Siden det stort sett er enighet om proteininntaket blant de fleste i ernæringsmiljøene, er det fettinntaket som økes på lavkarbo. Karbohydratene erstattes av fett, og det er først og fremst de karbohydratene som gir rask blodsukkerstigning som tas vekk: stivelse, sukker, enkelte rotgrønnsaker, søte frukter, osv.
En ting som skiller de ulike kostholdsretningene fra hverandre er hva slags mat som blir anbefalt istedenfor høykarbomatvarene/-ingrediensene. Atkins anbefaler en blanding av proteiner og mettet, enumettet og flerumettet fett, der 25–30 % av energiinnholdet kommer fra protein og ca. 20 % av energiinnholdet kommer fra mettet fett. Montignackdietten spesifiserer ikke eksakt hvor stor del av næringsinntaket som skal komme fra karbohydrater, fett og proteiner, men legger vekt på at man skal spise en lav andel karbohydrater og at de skal ha en lav glykemisk indeks (GI) og ser også at man ikke inntar mettet fett.
LCHF (Low Carb High Fat) er, som lavkarbo, et samlebegrep på ulike varianter av karboreduserte kosthold og det begrepet som oftest brukes utenlands. I begrepet ligger å unngå ris, poteter og pasta, alle matvarer med høyt innhold av karbohydrater og proteiner.
Vestlandsforsking

Vestlandsforsking er et regionalt forskningsinstitutt lokalisert i Sogndal med ca. 30 ansatte. Instituttet har kontor i Fosshaugane Campus. Det utfører forskning, utviklingsarbeid og utredninger på oppdrag fra offentlig sektor, næringsliv og forskningsråd. Oppdragene omfatter både regionale, nasjonale og internasjonale prosjekter. Hovedarbeidsområder er innen IKT, miljø og klima, bærekraftig reiseliv og endring og nyskapning.
Tarcisio Bertone

Bakgrunn

Etter skolegang trådte han i 1950 inn i salesianerordenen Don Bosco, og studerte filosofi og teologi i Torino og Roma. Han fikk læremyndighet i teologi med et arbeide om toleranse og religiøs frihet og tok doktorgraden i kanonisk rett med et arbeide om pave Benedikt XIV.

Prest

Han ble presteviet i 1960, og arbeidet i mange år som professor i moralteologi ved salesianernes høyskole i Roma. Samme sted underviste han mellom 1976 og 1990 også i kanonisk rett og hadde ledelsesoppgaver ved fakultetet. Han holdt gjesteforelesninger ved Lateranuniversitetet, og var sjelesørger i flere romerske menigheter.

Biskop

I 1991 utnevnte pave Johannes Paul II ham til erkebiskop av Vercelli, som han var overhyrde for frem til 1995. Mellom 1995 og 2002 var han sekretær for Kongregasjonen for troslæren og var dermed «høyre hånd» for Joseph Ratzinger. 
I 2002 ble han utnevnt til erkebiskop av Genova.

Kardinal

Den 21. oktober 2003 ble han utnevnt til kardinalprest med titelkirken Santa Maria Auxiliatrice in via Tuscolana. Han ble av mange regnet som papabile ved konklavet i 2005. 
Statssekretær: Den 15. september 2006 ble han utnevnt til Angelo Sodanos etterfølger som kardinalstatssekretær. 
I april 2007 ble han dessuten utnevnt til pavelig camerlengo. I denne egenskap ledet han under sedisvakansen etter pave Benedikt XVIs fratreden i 2013 den katolske kirke.
Etter valget av pave Frans ble Bertone bekreftet den 16. mars 2013 i embedet som kardinalstatssekretær. Den 31. august 2013 aksepterte så den nye pave Bertones avskjeddsøknad med virkning fra 15. oktober 2013. Hans etterfølger ble Pietro Parolin. 
Etter sin fratreden sa han at paven var blitt offer for «mulvarker og slanger» i Vatikanet. I gegynnelsen av desember 2014 fratrådte Bertone også sine øvrige embeder, som blant annet tilsynsansvaret for Vatikanbanken.
En pingles dagbok 10: Gode gamle dager

En pingles dagbok 10: Gode gamle dager er en ungdomsbok fra 2015 som er skrevet av den amerikanske forfatteren og tegneren Jeff Kinney. Den er tiende bok i episodefortellingene om hovedpersonen Greg Heffley. Ved begynnelsen av 2019 var det utgitt tretten bøker i serien En pingles dagbok.
Den er utgitt i over nitti land.

Handling

Gregs mor får samlet nok underskrifter til at hjembyen blir enig om å avstå fra å bruke elektroniske apparater i 48 timer, et forbud hun selv bryter ganske raskt. Siden hans far er borte på en forretningsreise, må Gregs bestefar kjøre ham til butikken, men det viser seg at han ikke er kapabel til å kjøre bil. De slipper opp for bensin, og da Greg begir seg videre til fots, kommer han over en mystisk fritidskoloni.
Catalinaaffæren

Catalinaaffæren (svensk: Catalinaaffären) er betegnelsen på den diplomatiske krisen som ble utløst i juni 1952 da et svensk militært fly av typen Tp 79 (Douglas C-47) forsvant sporløst under et signaletterretningsoppdrag over Østersjøen.
Bakgrunnen for flygningene var et hemmelig svensk-amerikansk etterretningssamarbeid som brøt med Sveriges offisielle nøytralitetslinje. Under søk etter det savnede flyet ble et sjøredningsfly av typen Tp 47 (Consolidated PBY Catalina) angrepet av et sovjetisk MiG-15 jagerfly og ble så skadet at det måtte nødlande. Alle de fem besetningsmedlemmene ble reddet av et vesttysk lastefartøy.
De pårørende til de 8 (tre besetning og fem etterretningsspesialister) ombord i signaletterretningsflyet levde lenge i uvisshet om hva som hadde skjedd. Selv om den sovjetiske lederen Nikita Khrusjtsjov bekreftet overfor den svenske statsministeren Tage Erlander i 1956 at flyet var skutt ned av Sovjet ble det i mange år hemmeligholdt av den svenske staten. Etter den kalde krigens slutt vedgikk Russland i 1991 at flyet var skutt ned. I 2003 ble vrakene funnet av svenske dykkerfartøy i internasjonalt farvann og de ble berget året etter.
Utmarksdomstolen for Finnmark

Utmarksdomstolen for Finnmark er en norsk domstol som ble opprettet i medhold av § 36 i finnmarksloven. Utmarksdomstolen er en særdomstol for Finnmark som skal behandle tvistesaker som oppstår etter at Finnmarkskommisjonen har utredet et felt hvor det er uenighet eller tvil om hvem som har bruks- eller eiendomsrett til arealer eller ressurser i et område.
I motsetning til Finnmarkskommisjonen trer ikke domstolen i funksjon av eget tiltak. Den skal behandle de sakene som bringes inn for den av parter som er uenige i Finnmarkskommisjonens konklusjoner.
Domstolens avgjørelser kan ankes til Høyesterett.
Utmarksdomstolen skal bestå av en leder, en nestleder, tre faste medlemmer og to varamedlemmer. Lederen, nestlederen og ett av de øvrige medlemmene skal oppfylle de kravene domstolloven stiller til høyesterettsdommere. Det samme gjelder ett av varamedlemmene, som er varamedlem for disse tre.
Dumbarton Football Stadium

Navn

Stadionet hadde opprinnelig sponsornavnet Strathclyde Homes Stadium,med endret etter at sponsoren Strathclyde Homes ble insolvent i september 2011. 18. februar 2012 fikk den det offisielle nvanet Dumbarton Football Stadium, sponset av DL Cameron. Fem måneder etter, 20. juli 2012 fikk det sponsornavnet The Bet Butler Stadium.
Sorø

Sorø er en by som ligger på Vestsjælland i Sorø kommune i Danmark og har 7 801 (2013) innbyggere.
Byen, som ligger 75 km vest for København, ble fra 2007 sete for det folkevalgte Regionsrådet og administrasjonen av den nye Region Sjælland.
Sorø har Danmarks største bevarte klosterkirke – Sorø klosterkirke – som blant annet er gravplass for Ludvig Holberg, den siste norske middelalderkongen Olav Håkonsson samt hans bestefar Valdemar Atterdag.
Sorø Akademi som er en av Danmarks eldste kostskoler ligger i tilknytning til kirken.
Slaget ved Gross-Jägersdorf

Slaget ved Gross-Jägersdorf (30. august 1757) ble en seier for den russiske styrken under feltmarskalk Stepan Fedorovitsj Apraksin over en mindre prøyssisk styrke kommandert av feltmarskalk Hans von Lehwaldt, under sjuårskrigen.

Bakgrunn

Den russiske arméen på 70 000-75 000 mann under feltmarskalk Apraksin tok Memel etter fem dager med bombardement og benyttete festningen her som place d'armes da han invaderte Øst-Preussen. Apraksin, som var forsiktig og manglet krigserfaring, var motvillig til å sende troppene sine ut på slagmarken. Istedenfor marsjerte han til Wehlau, som ventet, og ga ordre om å krysse elven Pregel nær landsbyen Gross-Jägersdorf. Russerne satte de omliggende landsbyene i brann for å skjule hva de drev på med.

Slaget

En prøyssisk armé på 25 500 mann, ledet av feltmarskalk Hans von Lehwaldt, valgte overraskende nok for den større fiendtlige arméen å gå til angrep på et korps ledet av general Vasilij Lopukhin, mens de krysset Pregel. Generalen ble stukket av en prøyssisk bajonett og døde. Da general Pjotr Rumjantsev hørte dette, tok han korpset sitt, pløyde gjennom et kratt og gikk til å Angrep på høyreflanken til det prøyssiske infanteriet. En annen del av arméen gikk til angrep på baktroppen av arméen til Lehwaldt.
Prøysserne trakk seg noe tilbake og de sentrale delene av den russiske arméen kom seg fra sjokket etter det første angrepet og gikk til motangrep. Kalmyk-kavaleriet og don-kosakkene på den prøyssiske venstresiden lot som om de gjorde retrett for å fange prøysserne som fulgte etter under kraftig artilleriild.

Ettervirkning

Mot slutten av dagen ble det klart at russerne hadde vunnet slaget og prøysserne måtte forlate slagmarken som tapere. Østerrikerne som var til stede i den russiske arméen rapporterte til bake til Wien om at det var «det blodigste slaget på 1700-tallet». Prøysserne tapte 5 000 mann og russerne 5 400 mann.
Selv om Fredrik II av Preussen gav røyken fra de brennende landsbyene for tapet, fordi den gjorde det vanskelig å skille venn fra fiende, sån skyldtes tapet til arméen, at prøysserne ikke var god nok i lange bajonettkamper. Dette merket russerne seg også og tok stor bruk av dette i det kommende slaget. Etter seieren ble det forventet fra de fleste hold at Apraksin skulle kjøre over hele Øst-Preussen, men den forsiktige generalen stoppet fremrykkingen ved Königsberg og trakk seg så tilbake til Russland, visstnok for å støtte Peter III som arving til tronen. En annen forklaring på retretten hans var en koppeepidemi som berørte den russiske arméen, sørlig kalmykkene. Langt flere av soldatene døde av epidemien enn i selve slaget.
I 240-årsfeiringen til minne om den russiske seieren, ble et panoramamaleri av slaget satt opp ved Friedlandporten i Kaliningrad. Slaget blir også mintet den russiske rubelen.
Gimpville

Gimpville as er et norsk produksjonsselskap og etterarbeidshus for 3D-grafikk og visuelle spesialeffekter (VFX) til TV-, reklame- og spillefilmer.
Foretaket ble startet i 2002 av studenter fra Idefagskolen i Tønsberg. Aksjeselskapet er et resultat av en sammenslåing mellom selskapene Gimpville og Voodoo. Selskapet eies med like store andeler av seks av de ansatte, deriblant daglig leder Torgeir Sanders. Gimpville har studio ved Egertorget i Oslo.
Gimpville har blant annet arbeidet med animasjonsfilmene om Den lille redningsskøyta Elias, laget flere av effektene i storfilmen Max Manus (2008), i familiefilmen Julenatt i Blåfjell (2009) og i katastrofefilmene Bølgen (2015) og Skjelvet (2018). Selskapet har også levert visuelle effekter til reklamefilmer. I samarbeid med Try reklamebyrå har Gimpville arbeidet med mer enn 20 reklamefilmer. Gimpville fikk internasjonal oppmerksomhet for trollfigurene i tulledokumentaren Trolljegeren (2010).
Gerhard Munthe (1795–1876)

Familie

Foreldrene hans var major Hartvig Kaas Munthe (1766–1830) og Bolette Christine Pavels (1774–1861, datter av presten Peter Pavels). Gerhard Munthe var med gift med Thorborg («Thora») Hansen (1810–1842), deretter med Ragnhild Susanne Hansen (1812–1853), hans svigerinne fra første ekteskap), tredje ekteskap var med Catharine Pauline Suhrland (1823–1869), og fjerde gang var han gift med Ingeborg Dorothea («Dora») Kiønig (1837–1927). Gården Ytre Kroken ved Lustrafjorden hadde farfaren, offiseren Gerhard Munthe, skaffet ved en byttehandel. Kroken er en gammel gård og kjent fra 1200-tallet i Flatøybok.
Gården sognet til Urnes stavkirke i Hafslo prestegjeld. Hans oldefar Christopher (Christoffer) Munthe (1688-1754) kjøpte alle kirkene i Hafslo ved kirkesalget på 1720-tallet.
Nevøen Gerhard Munthe var kunstner og besøkte onkelen i Ytre Kroken somrene 1856 og 1869. Bildet Søndagformiddag (1878) er inspirert av landskapet ved Urnes stavkirke like ved Ytre Kroken. Han var onkel til Hartvig Andreas Munthe, Margrethe Munthe og Carl Oscar Munthe.
Munthes datter Bolette Marie (1846-1917) var gift med medisineren Nils Gregers Ingvald Wulfsberg.
Tønder amt

Historie

Før 1864 var den nordvestlige delen av Slesvig i administrativt henseende et sant lappeteppe. Det var to amter Tønder og Løgumkloster, som hørte til Slesvig, men inni mellom dem lå de Kongerigske enklaver, som hørte til Ribe amt. Disse områder ble i 1867 samlet til Tønder krets (Kreis Tondern). Da Slesvig i 1920 ble delt mellom Danmark og Tyskland, ble denne landkrets delt noenlunde mitt på. Den nordlige del ble til det nyopprettede Tønder amt i Danmark. Den sydlige del ble til Sydtønder krets (Kreis Südtondern) med administrativt hovedsete i Nibøl. Sydtønder krets ble i 1970 indlemmet i den nye kretsen Nordfrisland.
Annebault

Befolkningsutvikling

Antall innbyggere i kommunen Annebault
Referanse: INSEE